Véget ért a kézi-Eb a norvégok egyik legjobbja számára
Magnus Röd, a norvég válogatott jobbátlövõje számára sérülés miatt véget ért az olimpiai kvalifikációs férfi kézilabda Európa-bajnokság.
A Flensburg-Handewitt 22 éves játékosának lába vasárnap a középdöntõ második fordulójában, a Svédország ellen 23-20-ra megnyert malmõi mérkõzésen sérült meg egy ütközés során.

A hétfõn elvégzett MRI-vizsgálat után Thomas Torgalsen csapatorvos közölte: szinte jelentéktelen, ám komoly fájdalmat okozó törésrõl van szó, amelynek gyógyulási ideje három-négy hét. Hozzátette, a jobbátlövõre már nem számíthatnak a tornán, hiszen csak mankókkal tud járni. A fiatal játékos az öltözõbe vonult, amikor érezte, hogy megsérült, de késõbb ismét pályára lépett, ám Torgalsen szerint ez nem súlyosbította a problémát.

Magnus Röd a norvégok szinte összes eddigi meccsét végigjátszotta, és 12 gólt szertett, pedig a közelmúltban csípõsérüléssel küzdött, ezért a Flensburg vezetõedzõje, Maik Machulla szerette volna, ha kihagyja az Európa-bajnokságot.

Nagyon nehéz feldolgozni, ami történt. Nagyon vártam, hogy a következõ meccsen is hozzájárulhassak a gyõzelemhez, és segíthessek az elõdöntõbe, majd a döntõbe jutásban" - nyilatkozta hétfõn Röd, akinek néhány napja a jobb keze is megsérült.

A legutóbbi két világbajnokságon egyaránt ezüstérmes norvégok mind az öt mérkõzésüket megnyerték eddig a tornán, és minden esélyük megvan az elõdöntõbe jutásra.